《浮桥春雨》
明代·释今白

江流上下不沾尘，竹翠连空足几人。微雨一桥春兴好，东风两岸水痕新。

青山曲曲悬归路，绿树重重引去津。自是閒身好为客，江关无恙往来频。

作者简介：今白，字大牛。番禺人。俗姓谢，原名淩霄。诸生。明桂王永历七年（一六五三），皈天然禅师薙染登具。十年，值雷峰建置梵刹，工用不赀，白发愿行募，沿门持钵十馀载，丛林规制次第具举。一夕行乞，即次端坐而逝。事见清宣统《番禺县续志》卷二七。